
ŠIAULIŲ MIESTO SAVIVALDYBĖS ADMINISTRACIJOS
EKONOMIKOS SKYRIUS

SPRENDIMO „DĖL ŠIAULIŲ MIESTO SAVIVALDYBĖS TARYBOS 2022 M. BALANDŽIO 7 D. SPRENDIMO NR. T-130 „DĖL VAŽIAVIMO VIETINIO (MIESTO) REGULIARAUS SUSISIEKIMO AUTOBUSŲ MARŠRUTAIS ŠIAULIŲ MIESTO SAVIVALDYBĖJE LENGVATOS KARO PABĖGĖLIAMS IŠ UKRAINOS“ PAKEITIMO“ PROJEKTO
AIŠKINAMASIS RAŠTAS

2024 m. lapkričio 22 d.
Šiauliai



Parengto sprendimo projekto tikslai:
.	pakeisti Šiaulių miesto savivaldybės tarybos 2022 m. balandžio 7 d. sprendimo Nr. T-130 „Dėl važiavimo vietinio (miesto) reguliaraus susisiekimo autobusų maršrutais Šiaulių miesto savivaldybėje lengvatos karo pabėgėliams iš Ukrainos“ (toliau – Sprendimas), preambulę, patikslinant Lietuvos Respublikos vietos savivaldos įstatymo straipsnį ir punktą, ir 7 punktą, patikslinant kelionių skaičių, kuris yra kompensuojamas vežėjui, ir nurodant, kad už vieną keleivio (karo pabėgėlio) važiavimą vežėjui mokama nustatyta vieno vienkartinio bilieto, įsigyjamo Šiaulių miesto savivaldybės prekybos vietose, kaina, vadovaujantis galiojančiu Šiaulių miesto savivaldybės tarybos sprendimu dėl keleivių vežimo vietinio (miesto) reguliaraus susisiekimo autobusų maršrutais Šiaulių miesto savivaldybėje kainų nustatymo.
.	nustatyti, kad šis sprendimas įsigalioja 2025 m. sausio 1 d.

Šiuo metu karo pabėgėlių nemokamą vežimą vietinio (miesto) reguliaraus susisiekimo autobusų maršrutais Šiaulių miesto savivaldybėje reglamentuoja Šiaulių miesto savivaldybės tarybos 2022 m. balandžio 7 d. sprendimas Nr. T-130 „Dėl važiavimo vietinio (miesto) reguliaraus susisiekimo autobusų maršrutais Šiaulių miesto savivaldybėje lengvatos karo pabėgėliams iš Ukrainos“ (aktuali redakcija nuo 2023 m. vasario 3 d.).

Sprendimo preambulė keičiama ir išdėstoma nauja redakcija, patikslinant Lietuvos Respublikos vietos savivaldos įstatymo straipsnį ir punktą.
Sprendimo 7 punktas keičiamas ir išdėstomas nauja redakcija, atsižvelgiant į galiojantį Šiaulių miesto savivaldybės tarybos sprendimą dėl keleivių vežimo vietinio (miesto) reguliaraus susisiekimo autobusų maršrutais Šiaulių miesto savivaldybėje kainų nustatymo.
Priėmus sprendimą, galimos pasekmės (nurodomos tiek teigiamos, tiek neigiamos galimos pasekmės).
Galimos teigiamos pasekmės – patikslintas Sprendimas atitiks galiojančius teisės aktus.
Galimos neigiamos pasekmės – nenumatyta.

Priėmus sprendimą, keičiamų ar pripažįstamų negaliojančiais teisės aktais nėra.

Sprendimui įgyvendinti papildomų teisės aktų priimti nereikia.

Sprendimui įgyvendinti lėšos nėra reikalingos.
Sprendimo projekto antikorupcinis vertinimas (jei tokį vertinimą reikia atlikti, nurodoma, kad pridedama Antikorupcinio vertinimo pažyma).
Antikorupciniu požiūriu sprendimo projektas vertintas, antikorupcinio vertinimo pažyma pridedama.
Sprendimo projektą parengė Šiaulių miesto savivaldybės administracijos Ekonomikos skyrius. Ekonomikos skyriaus vedėja – Aistė Petkuvienė. Tiesioginis rengėjas – vyr. specialistė, Laura Bračaitė-Štabokienė, tel. (8 41) 383 435. Projekto iniciatoriai: Ekonomikos skyrius.
Numatomo teisinio reguliavimo poveikio vertinimo rezultatai (jei tokį vertinimą reikia atlikti).
Neatlikta ir nenumatyta.


Vedėjas	Aistė Petkuvienė



